Diari Oficial de la Generalitat Valenciana


Sumari del DOGV 5145, del 29-11-2005 (2005/13769)

ORDE de 15 de novembre de 2005, de la Conselleria d'Infraestructures i Transport, per la qual es modifiquen les tarifes màximes aplicables de l'Estació Terminal d'Autobusos de València i s'establixen les regles per a la revisió.
------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2005/11/15/(1)/dof/vci/html**

### Dades del document

Número de DOGV
:   5145

Data del DOGV
:   29-11-2005

Secció del DOGV
:   I. DISPOSICIONS GENERALS

Número del document
:   2005/13932


Data del document
:   15-11-2005

Organisme emissor
:   Conselleria d'Infraestructures i Transport

Tipus de document
:   Ordre

Anàlisi jurídica

 Descriptors 

:   * València
    * tarifa de viatgers
    * llista de preus
    * legislació
    * autobús
    * transport de viatgers
    * transport públic

ORDE de 15 de novembre de 2005, de la Conselleria d'Infraestructures i Transport, per la qual es modifiquen les tarifes màximes aplicables de l'Estació Terminal d'Autobusos de València i s'establixen les regles per a la revisió. [2005/13512]
  
L'Estació Terminal d'Autobusos de València realitza una activitat considerada auxiliar del transport per carretera i està inclosa dins de la política de tarifes que en el sector del transport desplega la Generalitat Valenciana a fi d'aconseguir una major adequació entre els ingressos i les despeses reals dels servicis.
  
Les variacions que hi ha hagut en els costos d'explotació, així com la continuïtat de la tendència, ja iniciada anteriorment, de la no-imposició de l'ús dels servicis de l'estació als viatgers de caràcter metropolità, aconsellen adequar el marc tarifari per mitjà d'una variació en els cànons de viatgers i autobusos.
  
D'altra banda, l'absència d'un procediment específic per a la revisió de les tarifes de l'Estació Terminal d'Autobusos de València s'ha emprés també en la present orde, i s'establix un sistema de revisió transparent i senzill, semblant al que hi ha en les revisions de tarifes dels servicis regulars de transport de viatgers d'ús general, que recull una fórmula polinòmica que permet l'actualització de les tarifes sota determinats paràmetres objectius. Això, sense impedir la possibilitat d'efectuar, si escau, les modificacions de tarifa que es consideren necessàries a fi de mantindre l'equilibri econòmic concessional.
  
Vistes les condicions per les quals es regix la concessió de l'Estació Terminal d'Autobusos de València, els articles 18 i 19 de la Llei 16/1987, de 30 de juliol, d'Ordenació dels Transports Terrestres, els articles 28 i següents del Reglament pel qual es desplega la Llei d'Ordenació de Transports Terrestres, aprovat pel Reial Decret 1211/1990, de 28 de setembre, l'article 4 del Reglament d'Explotació de l'Estació d'Autobusos de València, de conformitat amb l'article 4.4 de la Llei 9/2000, de 23 de novembre, segons la redacció que dóna l'article 73 de la Llei 12/2004, de 27 de desembre, i de conformitat amb les competències atribuïdes per l'article 8 del Decret 182/2004, d'1 d'octubre, del Consell de la Generalitat Valenciana, pel qual s'aprova el Reglament Orgànic i Funcional de la Conselleria d'Infraestructures i Transport,
  
ORDENE
  
Article 1
  
Les tarifes màximes d'aplicació en l'Estació Terminal d'Autobusos de València (Impost sobre el Valor Afegit inclòs) seran les següents a partir del moment d'entrada en vigor de la present orde:
  
1. Cànon d'autobusos: per entrada o eixida d'un autobús amb viatgers, quan acabe o s'inicie el viatge i escala d'autobús en trànsit:
  
Interurbà Interés metropolità
  
0,24991 € 0,30800 €
  
2. Cànon de viatgers:
  
 Interurbà Interés metropolità
  
De 0 a 19 km -€ - €
  
De 20 a 49 km 0,15117 € 0,03592 €
  
De 50 a 99 km 0,32034 € - €
  
De 100 a 250 km 0,47469 € - €
  
Més de 250 km 0,49367 € - €
  
S'entén per servici d'interés metropolità aquell que els trànsits del qual siguen interiors a l'àmbit territorial definit en la Llei 1/1991, de 14 de febrer, de la Generalitat Valenciana, d'Ordenació del Transport Metropolità de l'Àrea de València, o les posteriors ampliacions.
  
La seua percepció per les empreses transportistes s'haurà de fer simultàniament a la venda del bitllet.
  
Queden exclosos de l'obligatorietat del pagament de les tarifes pels conceptes que els siguen imputables aquells viatgers que es troben en trànsit.
  
3. Pels servicis de facturació, regits i administrats per l'estació: per cada paquet facturat, 1,032 euros.
  
4. Pel servici d'aparcament:
  
- Per l'estacionament d'un autobús, entre les 22.00 hores i les 08.00 hores del dia següent: 7 euros.
  
- Per l'estacionament d'un autobús, entre les 08.00 hores i les 22.00 hores: 1,00 euros per hora.
  
En els dos casos, s'establix una franquícia lliure de pagament en els 30 minuts posteriors a les arribades, els 30 minuts anteriors a les eixides i 30 minuts als autobusos en trànsit.
  
5. El quadre de tarifes màximes s'haurà de trobar exposat al públic obligatòriament.
  
Article 2
  
1. La revisió de les tarifes màximes d'aplicació en l'Estació Terminal d'Autobusos de València es farà amb caràcter anual durant el segon trimestre de cada any.
  
2. La revisió esmentada tindrà com a fonament la variació anual dels conceptes de cost i ingrés següents:
  
- La modificació del cost de l'energia elèctrica.
  
- La modificació del cost de la mà d'obra.
  
- La variació de la resta de components de l'estructura de costos.
  
- La modificació del nivell d'ingressos del concessionari.
  
Esta revisió s'efectua per mitjà de l'aplicació d'un coeficient Kt a les tarifes vigents (Tt-1) de manera que la tarifa revisada (Tt) per a cada moment siga:
  
Tt = Tt-1 \* Kt
  
I el coeficient Kt es definix per mitjà de l'expressió:
  
On:
  
Kt: és el coeficient teòric de revisió del cànon
  
C: és un coeficient de cost
  
P: és un coeficient de productivitat
  
I a la vegada són definits els coeficients de cost i productivitat de la manera següent:
  
Coeficient de cost
  
on:
  
FM: factor de ponderació del cost de la mà d'obra.
  
DHt-1: increment del cost de la mà d'obra en l'any natural de revisió, respecte de l'any precedent, d'acord al propi conveni col·lectiu d'empresa.
  
FE: factor de ponderació del cost de l'energia.
  
DEt-1: increment del cost d'energia elèctrica en l'any natural anterior al de revisió, respecte de l'any precedent, prenent com a referència la taxa de variació de les mitjanes anuals de la província de València del subgrup ?Electricitat, gas i altres combustibles- que publica l'Institut Nacional d'Estadística (INE).
  
FI: factor de ponderació de la resta de costos.
  
D IPCt: increment de l'Índex de Preus al Consum en l'any de revisió, respecte a l'any precedent, prenent com a referència la taxa de variació de les mitjanes anuals de l'?índex general- de la província de València que publica l'INE.
  
Coeficient de productivitat
  
on:
  
ITt-1: ingrés total per tarifes d'estació en l'any anterior al de la revisió.
  
Kt-1: coeficient teòric de revisió de tarifes de l'any anterior
  
ITt-2: ingrés total per tarifes d'estació en l'any precedent a l'anterior al de la revisió
  
I està en qualsevol cas limitat el seu valor en els termes següents:
  
3. El valor inicial que adopten els factors de ponderació és el següent:
  
FM = 0,3038
  
FE = 0,0429
  
FI = 0,6533
  
Estos factors de ponderació podran ser actualitzats si es produïra un canvi substancial en l'estructura de costos de la concessió.
  
Article 3
  
1. Perquè procedisca la revisió anual, l'empresa concessionària haurà de presentar davant de l'Entitat Pública de Transport Metropolità de València, abans de l'1 d'abril de l'any corresponent, una sol·licitud acompanyada d'un estudi econòmic en el qual es valore i s'acredite l'evolució experimentada en les variables de revisió contingudes en la fórmula expressada en l'article anterior.
  
L'acreditació esmentada s'haurà d'efectuar sobre certificacions de l'Institut Nacional d'Estadística, excepte per a l'evolució del cost de la mà d'obra, que es farà per mitjà aportació del conveni col·lectiu d'aplicació a l'activitat del concessionari.
  
D'altra banda, els ingressos hauran d'acreditar-se a través de la comptabilitat de l'empresa explotadora de la concessió. Tot això sense perjudici de qualsevol altra documentació addicional que poguera ser exigida per aquella entitat pública a l'efecte de la revisió de tarifes.
  
2. L'Entitat Pública de Transport Metropolità de València dictarà la resolució de revisió de tarifes màximes resultants de l'aplicació de la fórmula polinòmica indicada en l'article primer, i es publicarà en el Diari Oficial de la Generalitat Valenciana.
  
Article 4
  
El director de l'Entitat Pública de Transport Metropolità de València dictarà totes les instruccions que siguen necessàries per a la interpretació i execució de la present orde.
  
Disposició final
  
La present orde entrarà en vigor l'1 de gener de 2006.
  
València, 15 de novembre de 2005
  
El conseller d'Infraestructures i Transport,


Còpia Permalink ELI